דוקם

דוקם (בערבית: ٱلدُققْم) היא עיר נמל בעומאן, במחוז אל ווסטה על רצועת החוף של הים הערבי הפתוחה לאוקיינוס ההודי. היא נמצאת כ-550 ק"מ ממסקט. נכון לשנת 2017, האוכלוסייה בעיר מנתה כ-12,000 תושבים. היסטוריה דוקם הייתה כפר דייגים קטן בחוף הדרומי של עומאן, שאוכלס על ידי שבט ג'נובה. בפברואר 1954, קבוצת חיילים וגאולוגים מחברת Petroleum Development Oman החלו בחיפושי נפט באזור. בשנת 2011 השיקה ממשלת עומאן תוכניות להפוך את העיירה למרכז תעשייתי ועיר נמל. במהלך השנים שלאחר מכן דוקם צמחה בקצב מסחרר. נמל הדיג דוקם, הממוקם באזור הכלכלי המיוחד בדוקם (SEZAD), הוא נמל הדיג הרב-תכליתי הגדול ביותר בסולטנות עומאן, עם שטח של 600 דונם ועומק של 10 מטרים. בנייתו הושלמה בשנת 2021. שובר הגלים הראשי בנמל הוא באורך 2.2 ק"מ, שובר הגלים המשני באורך 1.1 ק"מ ואורך הרציפים הכולל כ-1.2 ק"מ. בית הזיקוק דוקם, הממוקם גם הוא ב-SEZAD ומשתרע על שטח של 900 דונם, החל לפעול בסוף שנת 2023. אטרקציות שמורת חיות הבר אל ווסטה: השמורה ממוקמת לאורך צוקים מדבריים, 80 קילומטרים מכביש 37, ו-110 קילומטרים מהיימה. המקום נגיש רק לרכבים בעלי הנעה כפולה וביקור בו דורש אישור מראש. חוף ראס מדרקה: החוף נמצא כ-80 קילומטרים דרומית למלון פארק אין בדוקם, וידוע בקמפינג, דיג, גלישה וציפורי ים. הקרן השחורה: אחד המקומות הטובים ביותר לסיורים ולקמפינג הוא סכר וולקני הממוקם באמצע מישורי חול רחבים. אי מסירה: האי הוא מקום פופולרי לגולשי רוח, מלחים וצפרים, והוא בית גידול למספר מיני צבים נודדים. חוף ח'לוף: עקב קיומם של דיונות חול לבנות רכות ליד הכפר ח'לוף, אליהן ניתן להגיע רק ברכבי 4X4, חולות ח'לוף הם אחד המקומות המרשימים ביותר בעומאן, אך גם מהמקומות הקשים ביותר לנהגים חסרי ניסיון. הנהיגה דרך הדיונות מאתגרת כי הן חשופות כל הזמן לרוחות חזקות מהאוקיינוס. תחבורה נמל התעופה דוקם נפתח בשנת 2014 ומקיים קו של טיסות לבירת המדינה, מסקט. בעיר זמינים גם שירותי אוטובוס, המחברים את דוקם עם מסקט וסלאלה. הכביש הלאומי 32 הוא הכביש הראשי מצפון לדרום, העובר במערב דוקם. אקלים מזג האוויר בדוקם יבש, עם ממוצע של 36 מ"מ של משקעים בשנה. הטמפרטורה הממוצעת השנתית בדוקם היא 26.7 מעלות צלזיוס. קישורים חיצוניים הערות שוליים